Koordinatės: 54°53′46″š. pl. 23°50′15″r. ilg.﻿ / ﻿54.8961°š. pl. 23.8375°r. ilg.﻿ / 54.8961; 23.8375

| VDU Valdo Adamkaus sporto centro stadionas |
| --- |
| Stadionas nuo universiteto pusės |
| Oficialus pavadinimas | VDU Valdo Adamkaus stadionas |
| Vieta | Lietuva Akademija (Kaunas), Studentų g. 11 |
| Savininkas | Vytauto Didžiojo universitetas |
| Paviršius | Žolė |
| Talpa | 1000 sėdimų vietų |

**VDU Valdo Adamkaus sporto centro stadionas** (anksčiau ***Aleksandro Stulginskio universiteto stadionas (ASU), Lietuvos žemės ūkio universiteto stadionas (LŽŪU)***) – įvairios paskirties stadionas su futbolo aikšte Akademijos miestelyje, Studentų g. 9a, Kauno rajone. Stadionas plyti šalia VDU žemės ūkio akademijos Centrinių rūmų.

Sporto kompleksą sudaro tribūnų pastatas, krepšinio, salės futbolo, tinklinio ir kt. sporto šakoms pritaikyta sporto salė, futbolo stadiono aikštė su bėgimo takais ir šuolio į tolį sektoriais, lauko krepšinio aikštelės, grunto teniso aikštelė, dirbtinės žolės dangos teniso aikštelė, smėlio tinklinio aikštelė, universali aikštelė. Lauko tribūnose įrengta 1000 sėdimų vietų.

Istorija
--------

Nebaigtos statyti tribūnos, 2014 m. balandis
2007 m. lapkričio 27 d. Lietuvos žemės ūkio universiteto Centriniuose rūmuose Senato posėdžių salėje buvo paminėta LŽŪU sporto aikštyno statybos pradžia. LŽŪU rektorius prof. Romualdas Deltuvas Seimo nariui, Jaunimo ir sporto komisijos pirmininkui Algimantui Salamakinui, atstovams iš Kauno apskrities viršininko administracijos, Kauno rajono savivaldybės merui Valerijui Makūnui ir kitiems garbiems svečiams pristatė aikštyno koncepciją. Pasak rektoriaus, sporto aikštynas buvo naujas universiteto plėtros etapas: „*Visiems rajono gyventojams, ne tik studentams, bus suteikta galimybė čia lavintis. Džiaugiamės, kad Seimo Jaunimo ir sporto komisija pritarė aikštyno statybai, kurią planuojame baigti kitų metų rugsėjį*." Seimo nario A. Salamakino žodžiais, visų Lietuvos universitetų sporto bazių būklė prasta, tačiau komisija nusprendė lėšas – 18 mln. Lt – skirti projektui kaimiškoje teritorijoje. Sporto komplekso plotas – daugiau nei 3000 m².

Stadionas buvo atnaujinamas. Tribūnose buvo 3000 vietų žiūrovams. Nebaigtame įrengti aikštyne be statomų tribūnų su pagalbinėmis patalpomis numatytos trys futbolo aikštės su natūralia veja, stadionas su keturių takelių bėgimo taku ir futbolo aikštė su dirbtine veja, dvi teniso aikštelės, paplūdimio tinklinio aikštelė, universali aikštė. Čia Lietuvos futbolo federacija rengdavo žemesnių lygų rungtynes, namų rungtynes žaisdavo klubas LKKA Teledema Kaunas.

2021 m. lapkričio 17 d. stadionas po rekonstrukcijos buvo iškilmingai atidarytas ir pavadintas Prezidento Valdo Adamkaus garbei. 2022 m. stadione namų rungtynes žaidžia FK Kauno Žalgiris.

Šaltiniai
---------

1. ↑   Archyvuota kopija 2014-05-02 iš Wayback Machine projekto.
2. ↑
3. ↑
4. ↑  VDU Prezidento Valdo Adamkaus sporto centro atidarymo ceremonija. 2021-11-17, Vdu.lt (tikrinta 2022-03-21).

Nuorodos
--------

* Sąrašas:Lietuvos futbolo stadionai
* Lietuvos futbolo stadionai (*futbolas.biz*) Archyvuota kopija 2016-04-18 iš Wayback Machine projekto.
* Lietuvos stadionai (*arenysportowe.eu*) Archyvuota kopija 2013-04-09 iš Wayback Machine projekto.